ट्रोलर्स ने बॉयफ्रेंड पर लगाया लव जिहाद का आरोप, बोले- धर्म बदल लिया क्या?
टीवी एक्ट्रेस जैस्मिन भसीन इन दिनों घूमने के लिए अबू धाबी पहुंची हैं। शनिवार को एक्ट्रेस ने सोशल मीडिया पर एक वीडियो शेयर किया है, जिसमें वो अबू धाबी की शेख जैद मस्जिद में पहुंची है। इस दौरान उन्होंने बुर्का पहना है। सोशल मीडिया परJasmine Bhasin reached the mosque in Abu Dhabi wearing a burqa, got trolled
टीवी एक्ट्रेस जैस्मिन भसीन इन दिनों घूमने के लिए अबू धाबी पहुंची हैं। शनिवार को एक्ट्रेस ने सोशल मीडिया पर एक वीडियो शेयर किया है, जिसमें वो अबू धाबी की शेख जैद मस्जिद में पहुंची है। इस दौरान उन्होंने बुर्का पहना है। सोशल मीडिया पर वीडियो सामने आने के बाद से जहां एक ओर फैंस जैस्मिन के इस लुक की तारीफ कर रहे हैं, तो वहीं दूसरी तरफ यूजर्स एक्ट्रेस और उनके बॉयफ्रेंड अली गोनी को ट्रोल कर रहे हैं। लोग दोनों के रिश्ते को लव जिहाद बता रहे हैं।
जैस्मिन ने मस्जिद में बनाई रील
चर्चित वीडियो में जैस्मिन मस्जिद परिसर में घूमते हुए नजर आ रही हैं। इस दौरान एक्ट्रेस ने ग्रे कलर का बुर्का और ब्लैक सनग्लासेस पहने हुए हैं। वीडियो के बैकग्राउंड में वेब सीरीज जुबली का गाना बज रहा है। पोस्ट शेयर करते हुए जैस्मिन ने लिखा- ‘जन्नत का मैदान।’ एक्ट्रेस के बॉयफ्रेंड अली गोनी और उनकी बहन इलाहम गोनी ने वीडियो पर जमकर प्यार लुटाया है।
ट्रोलर्स बोले- आखिर अली गोनी ने तुमको भी हिजाब पहना दिया
इस पोस्ट के कारण जैस्मिन को ट्रोलिंग का सामना करना पड़ रहा है। लोग उनके और अली गोनी के रिश्ते को लव जिहाद बता रहे हैं। एक ट्रोलर ने कमेंट सेक्शन में लिखा-आखिर अली गोनी ने तुमको भी हिजाब पहना दिया। तुम भी अब आने वाले टाइम में फ्रिज में मिलोगी बहन। दूसरे ट्रोलर ने लिखा- ‘जाहिल हो क्या? इतनी भी तमीज नहीं है कि मस्जिद में जूते पहनकर नहीं जाते हैं।’ तीसरे यूजर ने लिखा- जैस्मिन तुम इस कपड़े में अच्छी नहीं लग रही हो। तुम पंजाबी हो, प्लीज ऐसे कपड़े मत पहनो। चौथे यूजर ने लिखा- आज तक अपने गुरुद्वारे की फोटो नहीं डाली होगी इन्होंने।
जैस्मिन के सपोर्ट में आए फैंस, बोले- इनके रिलेशनशिप पर कमेंट न करें
वीडियो सामने आने के बाद कई लोग जैस्मिन के सपोर्ट में आए। एक फैन ने कहा- लोग इनके रिलेशनशिप पर कमेंट करें। इससे पहले बता दूं कि अबू धाबी की इस मस्जिद का नियम है और ये जरूरी है होता है कि जो महिला इसमें आएगी हिजाब या नकाब पहनना पड़ता है, फिर वो चाहे किसी भी धर्म के हों। यहां हर धर्म के लोगों के लिए एंट्री है। इसलिए धर्म परिवर्तन की बाते करना बंद करें। दूसरे यूजर ने लिखा- समझ नहीं आ रहा है कि लोग नेगेटिव कमेंट क्यों कर रहे हैं। वो तो पूरी ढकी हुई है, तो क्या यह बात पच नहीं रही है। तीसरे फैन ने लिखा- ‘वो सुंदर लग रही है, बुर्के में बुराई क्या है…’
